## Rješenje kojim se daje odobrenje Erste DMD društvu s ograničenom odgovornošću za upravljanje dobrovoljnim mirovinskim fondom, Zagreb za rad Zatvorenog dobrovoljnog cestarskog mirovinskog fonda

### NN 51/2008 (5.5.2008.), Rješenje kojim se daje odobrenje Erste DMD društvu s ograničenom odgovornošću za upravljanje dobrovoljnim mirovinskim fondom, Zagreb za rad Zatvorenog dobrovoljnog cestarskog mirovinskog fonda

# HRVATSKA AGENCIJA ZA NADZOR FINANCIJSKIH USLUGA

**1732**

Na temelju odredbi članka 15. točka 4. alineja 2. i članka 8. stavak 1. Zakona o
Hrvatskoj agenciji za nadzor financijskih usluga (»Narodne novine« br. 140/05)
primjenom odredbi članka 27., 39. stavka 2., 79. stavka 4., 105. stavka 5. i
114.c stavka 5. Zakona o obveznim i dobrovoljnim mirovinskim fondovima (»Narodne
novine« br. 49/99, 63/00, 103/03 i 177/04 i 71/07), članka 2. Pravilnika o
izdavanju odobrenja za rad mirovinskog društava (»Narodne novine« br. 85/01 i
26/08), članka 8. Pravilnika o informativnom prospektu zatvorenog mirovinskog
fonda (»Narodne novine« br. 106/07) i članka 4. stavka 3. i članka 5. Pravilnika
o obavljanju poslova banke skrbnika (»Narodne novine« br. 65/01 i 47/03),
odlučujući o zahtjevu za odobrenje za rad Zatvorenog dobrovoljnog cestarskog
mirovinskog fonda, Erste DMD društvo s ograničenom odgovornošću za upravljanje
dobrovoljnim mirovinskim fondom, Zagreb, Ulica Ivana Lučića 2/A, Uprava Hrvatske
agencije za nadzor financijskih usluga (u daljnjem tekstu Agencija), na sjednici
održanoj 17. travnja 2008. godine, donijela je:

## RJEŠENJE

1. Daje se odobrenje Erste DMD društvu s ograničenom odgovornošću za upravljanje
dobrovoljnim mirovinskim fondom, Zagreb, Ulica Ivana Lučića 2/A za rad
Zatvorenog dobrovoljnog cestarskog mirovinskog fonda.
2. Erste DMD društvu s ograničenom odgovornošću za upravljanje dobrovoljnim
mirovinskim fondom, Zagreb, Ulica Ivana Lučića 2/A odobrava se Statut Zatvorenog
dobrovoljnog cestarskog mirovinskog fonda i Informativni prospekt Zatvorenog
dobrovoljnog cestarskog mirovinskog fonda.
3. Daje se odobrenje Erste DMD društvu s ograničenom odgovornošću za upravljanje
dobrovoljnim mirovinskim fondom, Zagreb, Ulica Ivana Lučića 2/A na izbor banke
skrbnika, Societe generale – Splitska banka d.d., Split, Ruđera Boškovića 16.
4. Ovo Rješenje objavit će se u »Narodnim novinama«.

```
Obrazloženje
```

Erste DMD društvo s ograničenom odgovornošću za upravljanje dobrovoljnim
mirovinskim fondom, Zagreb, Ulica Ivana Lučića 2/A, podnijelo je svojim dopisom
od 2. studenog 2007. godine i dopunama od 5., 6. i 13. studenoga 2007., 3., 4.,
6., 7., 31. ožujka 2008., 3. i 14. travnja 2008. godine zahtjev za izdavanje
odobrenja za rad Zatvorenog dobrovoljnog cestarskog mirovinskog fonda Uz zahtjev
su priložili:
– Ugovor o pokroviteljstvu Zatvorenog dobrovoljnog cestarskog mirovinskog fonda,
– Statut fonda,
– Informativni prospekt fonda,
– Izjavu o načelima ulaganja Zatvorenog dobrovoljnog cestarskog mirovinskog
fonda,
– Ugovor s bankom skrbnikom Societe generale – Splitskom bankom d.d., Split,
– Informacije o banci skrbniku,
– Izjava Societe generale – Splitske banke d.d., Split – banke skrbnika o
dokumentima iz članka 27. Zakona o obveznim i dobrovoljnim mirovinskim fondovima
i Pravilnika o izdavanju odobrenja za rad mirovinskog društva,
– Revidirano godišnje izvješće Societe generale – Splitske banke d.d., Split za
2004., 2005. i 2006. godinu,
– Odluku Nezavisnog cestarskog sindikata, Zagreb, Širolina 4, o odabiru Erste
DMD društva s ograničenom odgovornošću za upravljanje dobrovoljnim mirovinskim
fondom, Zagreb, Ulica Ivana Lučića 2/A za osnivanje Zatvorenog dobrovoljnog
cestarskog mirovinskog fonda,
– Rješenje Trgovačkog suda od 17. rujna 2007. godine,
– Ispunjen obrazac zahtjeva za izdavanje odobrenja za rad mirovinskog društva,
– Dokaz o uplati naknade i administrativne pristojbe,
Postupajući sukladno odredbama članaka 27. i 105. stavka 5. Zakona o obveznim i
dobrovoljnim mirovinskim fondovima, Agencija je na sjednici održanoj 17. travnja
2008. godine utvrdila da je zahtjev osnovan, pa je odlučeno kao u točki 1.
izrjeke ovog Rješenja.
Utvrđeno je da Statut Zatvorenog dobrovoljnog cestarskog mirovinskog fonda
sadrži podatke sukladno članku 39. Zakona o obveznim i dobrovoljnim mirovinskim
fondovima i Informativni prospekt Zatvorenog dobrovoljnog cestarskog mirovinskog
fonda sadrži podatke sukladno Pravilniku o informativnom prospektu zatvorenog
mirovinskog fonda, te je Agencija postupajući sukladno odredbama članka 39.
stavka 2. i 114.c stavka 5. Zakona o obveznim i dobrovoljnim mirovinskim
fondovima na sjednici održanoj 17. travnja 2008. godine odlučila kao u točki 2.
izrjeke ovog Rješenja.
Na istoj sjednici Agencija je odobrila izbor banke skrbnika Societe generale –
Splitske banke d.d., Split, Ruđera Boškovića 16., te je odobrila Ugovor o
skrbništvu nad imovinom fonda, pa je primjenom odredbe članka 79. stavka 4.
Zakona o obveznim i dobrovoljnim mirovinskim fondovima odlučeno kao u točki 3.
izrjeke ovog Rješenja.
Sukladno odredbi članka 8. stavka 3. Zakona o Hrvatskoj agenciji za nadzor
financijskih usluga, ovo Rješenje objavit će se u »Narodnim novinama«.

UPUTA O PRAVNOM LIJEKU

Protiv ovog Rješenja žalba nije dopuštena, ali se može pokrenuti upravni spor
podnošenjem tužbe Upravnom sudu Republike Hrvatske u roku od 30 dana od dana
primitka ovog Rješenja.

Klasa: UP/I-140-01/07-33/2
Urbroj: 326-113-08-17
Zagreb, 17. travnja 2008.

Predsjednik Uprave
**Ante Samodol**, v. r.

Rješenje, NN 51/2008-1732
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)